**Nr. 21656/09.04.2025**

**PROIECT DE HOTĂRÂRE**

**privind atribuirea directă a Contractului de delegare a gestiunii serviciului de salubrizare a activității de colectare separată și transport separat al deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat pe raza teritorială a unităților administrativ-teritoriale Sfântu Gheorghe, Baraolt, Chichiş, Ilieni, Aita Mare, Arcuş, Băţani, Belin, Bixad, Bodoc, Boroşneu Mare, Brateş, Brăduţ, Breţcu, Catalina, Comandău, Dalnic, Dobârlău, Ghelinţa, Ghidfalău, Hăghig, Lemnia, Malnaş, Mereni, Micfalău, Moacşa, Ojdula, Ozun, Poian, Reci, Sânzieni, Turia, Valea Mare, Valea Crişului, Vâlcele, Vârghiş, Zagon, Zăbala**

**Consiliul Local al Municipiului Sfântu Gheorghe, în ședință ordinară;**

Având în vedere Referatul de aprobare nr. 21653/09.04.2025 al primarului municipiului Sfântu Gheorghe, dl. Antal Árpád-András;

Având în vedere Raportul de specialitate nr. 21655/09.04 al Compartimentului pentru monitorizare societăți comerciale din cadrul primăriei municipiului Sfântu Gherghe;

Având în vedere adresa Asociației de Dezvoltare Intercomunitară ”Sistem Integrat de Management al Deșeurilor în județul Covasna” nr. 172/09.04.2025, înregistrat la Primăria municipiului Sfântu Gheorghe sub nr.21636/09.04.2025;

Având în vedere adresa Asociației de Dezvoltare Intercomunitară ”Sistem Integrat de Management al Deșeurilor în județul Covasna” înregistrat la Primăria municipiului Sfântu Gheorghe sub nr. 23100/15.04.2025;

Având în vedere HCL nr. 112/2009 privind asocierea municipiului Sfântu Gheorghe cu Județul Covasna şi cu alte unități administrativ-teritoriale în vederea înfiinţării Asociației de dezvoltare Intercomunitară „Sistem Integrat de Management al Deșeurilor în Județul Covasna”, cu modificările și completările ulterioare;

Având în vedere Dispoziția nr.1338/2024 al Primarului municipiului Sfântu Gheorghe, privind delegarea calității de reprezentant în adunarea generală a asociațiilor de dezvoltare intercomunitară cu obiect de activitate serviciile comunitare de utilități publice, în cadrul cărora Municipiul Sfântu Gheorghe are calitatea de membru;

Având în vedere referatele Comisiilor de specialitate ale Consiliului Local al municipiului Sfântu Gheorghe;

Având în vedere prevederile art. 5 alin. (1) și (2) și art. 17 alin. (3) lit. g) din Statutul Asociației de dezvoltare intercomunitară ”Sistem Integrat de Management al Deșeurilor în județul Covasna”;

Având în vedere prevederile art. 7, art. 8, alin. (3), lit. d), art. 10 alin. (3), (4) și alin. (5), art 13 alin (3), art. 20 alin (1) lit. b), art.22, alin.(1), alin. (2) lit. a) și alin. (3), ), art. 23 alin (1) lit. a), art. 28, alin. (2), lit. b) și alin. (21), art.32, alin. (3), art. 33, art. 43 din Legea serviciilor comunitare de utilități publice nr. 51/2006, republicată, cu modificările și completările ulterioare.

Având în vedere prevederile art. 6, alin. (1), lit. e) și h), art. 11 alin. (4) lit. d) și alin. (7), art. 12, alin. (1), lit. a) și alin. (2) și alin. (3), art. 14, alin. (1) și alin. (2) din Legea serviciului de salubrizare a localităților nr. 101/2006, republicată, cu modificările ulterioare;

Având în vedere prevederile Ordonanța de urgență a Guvernului nr. 92/2021 privind regimul deșeurilor, aprobată cu modificări și completări prin Legea nr. 17/2023;

Având în vedere prevederile Ordinului președintelui Autorității Naționale de Reglementare pentru Serviciile Comunitare de Utilități Publice nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare cu modificările și completările ulterioare;

Având în vedere prevederile Ordinului președintelui Autorității Naționale de Reglementare pentru Serviciile Comunitare de Utilități Publice nr. 97/2025 privind aprobarea Regulamentului-cadru al serviciului de salubrizare a localităților;

Având în vedere prevederile Ordinului președintelui Autorității Naționale de Reglementare pentru Serviciile Comunitare de Utilități Publice nr. 98/2025 privind aprobarea Caietul de sarcini-cadru al serviciului de salubrizare a localităților;

Având în vedere parcurgerea procedurii prevăzute la art. 7 alin. (13) din Legea nr. 52/2003 privind transparența decizională în administrația publică, republicată, cu modificările și completările ulterioare;

Procedura de urgență este justificată de obligativitatea asigurării continuității prestării serviciilor de salubrizare a localităților, având în vedere incidența prevederilor art. 33 alin. (2), lit.c. și alin. (3) din Legea 51/2006 a serviciilor comunitare de utilități publice, republicată, cu modificările și completările ulterioare.

În conformitate cu prevederile art. 129 alin. (2) lit. d, şi alin. (7) lit. n din OUG nr. 57/2019 privind Codul administrativ, cu modificările și completările ulterioare;

În temeiul art. 139 alin. (3) şi art. 196 alin. (1) lit. a din OUG nr. 57/2019 privind Codul administrativ, cu modificările și completările ulterioare;

**HOTĂRĂŞTE**

**ART.1. – (1)** Se aprobă încetarea Contractului nr. 4/2009 de delegare a gestiunii serviciilor publice de salubrizare a localităților membre ale asociației de dezvoltare intercomunitară pentru serviciile de salubrizare a localităților ECO SEPSI, cu privire la partea activității de colectare separată și transport separat al deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat. Încetarea va intra în vigoare la data emiterii Ordinului de începere privind prestarea activităților, emis de Asociația de dezvoltare Intercomunitară „Sistem Integrat de Management al Deșeurilor în Județul Covasna” în baza contractului de delegare prevăzut la art. 4 și 5.

**(2)** Preluarea gestiunii activității de colectare separată și transport separat al deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat, și preluarea bunurilor de retur aferente acesteia, proprietatea publică și privată a municipiului Sfântu Gheorghe, identificat în anexa nr. 3 la Contractul nr. 4/2009 de delegare a gestiunii serviciilor publice de salubrizare a localităților membre ale asociației de dezvoltare intercomunitară pentru serviciile de salubrizare a localităților ECO SEPSI, se va efectua la data emiterii Ordinului de începere prevăzut la alin. (1).

**(3)** Se aprobă proiectul Actului de încetare a Contractului nr. 4/2009 de delegare a gestiunii serviciilor publice de salubrizare a localităților membre ale asociației de dezvoltare intercomunitară pentru serviciile de salubrizare a localităților ECO SEPSI, anexa nr. 1 la prezenta hotărâre.

**(4)** Se mandatează ”Asociația de Dezvoltare Intercomunitară de Utilități Publice de Salubrizare a Localităților “ECO SEPSI” ca în numele și pe seama municipiului Sfântu Gheorghe să semneze Actul de încetare prevăzut la alin. (3).

**ART.2.** – Se aprobă Studiul de oportunitate și fundamentare privind stabilirea modalității de delegare a gestiunii serviciului de salubrizare a activității de colectare separată și transport separat al deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat pe raza teritorială a unităților administrativ-teritoriale, Sfântu Gheorghe, Baraolt, Chichiş, Ilieni, Aita Mare, Arcuş, Băţani, Belin, Bixad, Bodoc, Boroşneu Mare, Brateş, Brăduţ, Breţcu, Catalina, Comandău, Dalnic, Dobârlău, Ghelinţa, Ghidfalău, Hăghig, Lemnia, Malnaş, Mereni, Micfalău, Moacşa, Ojdula, Ozun, Poian, Reci, Sânzieni, Turia, Valea Mare, Valea Crişului, Vâlcele, Vârghiş, Zagon, Zăbala, prevăzut în anexa nr. 2 la prezenta hotărâre.

**ART.3.** – Se stabilește ”gestiunea directă” ca modalitate a gestiunii serviciului de salubrizare a activității de colectare separată și transport separat al deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat pe raza teritorială a unităților administrativ-teritoriale, Sfântu Gheorghe, Baraolt, Chichiş, Ilieni, Aita Mare, Arcuş, Băţani, Belin, Bixad, Bodoc, Boroşneu Mare, Brateş, Brăduţ, Breţcu, Catalina, Comandău, Dalnic, Dobârlău, Ghelinţa, Ghidfalău, Hăghig, Lemnia, Malnaş, Mereni, Micfalău, Moacşa, Ojdula, Ozun, Poian, Reci, Sânzieni, Turia, Valea Mare, Valea Crişului, Vâlcele, Vârghiş, Zagon, Zăbala.

**ART.4. -** Se acordă mandat special domnului Jakab István-Barna reprezentantul municipiului Sfântu Gheorghe în Adunarea Generală a Asociației de dezvoltare intercomunitară ”Sistem Integrat de Management al Deșeurilor în județul Covasna” să voteze în numele și pe seama municipiului Sfântu Gheorghe pentru aprobarea:

**(1)** Regulamentului serviciului de salubrizare, cu anexele aferente în forma prevăzută în anexa nr. 3 la prezenta hotărâre;

**(2)** Caietului de sarcini privind prestarea serviciului, cu anexele aferente în forma prevăzută în anexa nr. 4 la prezenta hotărâre;

**(3)** Tarifele serviciilor, prevăzut în anexa nr. 5 la prezenta hotărâre.

**(4)** Proiectul Contractului de delegare a gestiunii serviciului de salubrizare a activității de colectare separată și transport separat al deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat pe raza teritorială a unităților administrativ-teritoriale Sfântu Gheorghe, Baraolt, Chichiş, Ilieni, Aita Mare, Arcuş, Băţani, Belin, Bixad, Bodoc, Boroşneu Mare, Brateş, Brăduţ, Breţcu, Catalina, Comandău, Dalnic, Dobârlău, Ghelinţa, Ghidfalău, Hăghig, Lemnia, Malnaş, Mereni, Micfalău, Moacşa, Ojdula, Ozun, Poian, Reci, Sânzieni, Turia, Valea Mare, Valea Crişului, Vâlcele, Vârghiş, Zagon, Zăbala, în forma prevăzută în anexa nr. 6, la prezenta hotărâre.

**ART.5. -** Se mandatează Asociația de dezvoltare intercomunitară ”Sistem Integrat de Management al Deșeurilor în județul Covasna” ca în numele și pe seama municipiului Sfântu Gheorghe să încredințeze prin atribuire directă Contractul de delegare a gestiunii serviciului de salubrizare a activității de colectare separată și transport separat al deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat pe raza teritorială a unităților administrativ-teritoriale, Sfântu Gheorghe, Baraolt, Chichiş, Ilieni, Aita Mare, Arcuş, Băţani, Belin, Bixad, Bodoc, Boroşneu Mare, Brateş, Brăduţ, Breţcu, Catalina, Comandău, Dalnic, Dobârlău, Ghelinţa, Ghidfalău, Hăghig, Lemnia, Malnaş, Mereni, Micfalău, Moacşa, Ojdula, Ozun, Poian, Reci, Sânzieni, Turia, Valea Mare, Valea Crişului, Vâlcele, Vârghiş, Zagon, Zăbala, către operatorul de salubrizare societatea TEGA SA, cu sediul în Municipiul Sfântu Gheorghe, str. Crângului, nr. 1, judeţul Covasna, înmatriculată la Oficiul Registrului Comerțului de pe lângă Tribunalul Covasna sub nr. J/14/295/1996.

**ART.6. -** Anexele nr. 1- 6 fac parte integrantă din prezenta hotărâre.

**ART.7.** – Cu aducerea la îndeplinire a prezentei hotărâri se însărcinează domnul Jakab István-Barna, Asociația de dezvoltare intercomunitară ”Sistem Integrat de Management al Deșeurilor în județul Covasna” și 1. Asociația de Dezvoltare Intercomunitară de Utilități Publice de Salubrizare a Localităților “ECO SEPSI”.

Sfântu Gheorghe, la \_\_\_\_\_\_\_\_\_\_\_\_ 2025

**PREŞEDINTE DE ȘEDINȚĂ**